open-index/open-wikipedia-markdown huggingface dataset:
Ակիրա Տորիյամա

**Ակիրա Տորիյամա**, (, ), ճապոնացի մանգա նկարիչ։

## Կարիերա
Դեռ վաղ հասակից Ակիրա Տորիյաման հետաքրքրված էր նկարչությամբ և ցանկանում էր զբաղվել այդ մասնագիտությամբ։ 1974 թվականին նա ավարտեց պրեֆեկտուրայի արհեստագործական ուսումնարանի դիզայնի բաժինը։ Գովազդային գործակալությունում կարճատև աշխատանքից հետո 1977 թվականին ընդունվեց Ճապոնիայի ամենամեծ Shueisha մանգայի հրատարակչություն` որպես նկարիչ։ 1978 թվականին նա հանդես եկավ իբրև պրոֆեսիոնալ մանգակա Shonen Jump ամսագրում` «Հեքիաթային կղզի» աշխատությունով։ Այն չունեցավ մեծ հաջողություն, բայց Ակիրան տեսավ, որ իր աշխատանքներով հետաքրքրվում են։ Այնուհետև Shonen Jump-ում հրապարակեց  «Tomato Girl Detective» և «Todays ' Hightlight Island» աշխատանքները։ Բայց նա հաջողության հասավ միայն Dr.Slump (1980—1985) մանգայով։ Նրա առաջին հրատարակությունը «Հրաշք կղզի» () (1978) մանգան է Shounen Jump ամսագրում։ Առաջին իսկ աշխատանքներից, Տորիյաման հետաքրքրություն ցուցաբերեց տարօրինակ, անհեթեթ, ծաղրերգական աշխարհների և ռիսկային «անիմաստ» հումորի ստեղծմանը։ Տորիյաման հայտնի դարձավ 1980 թվականին «Դոկտոր Սլամպ» (1980-1985) մանգայի հրապարակումից հետո, որը գիտնականի արկածների և նրա ստեղծած աղջիկ-ռոբոտ Արալայի մասին էր։ Այդ հեռուստասերիալը հայտնվեց էկրանին ընդամենը հրատարակությունը սկսելուց հինգ շաբաթ անց։ 1993 թվականից հրատարակվեց «Փոքրիկ Արալե և դոկտոր Սլամպ» մանգայի շարունակությունը։

1985 թվականից Shounen Jump-ում սկսվեց լույս տեսնել Տորիյամայի ամենահայտնի մանգա շարքը` «Վիշապի մարգարիտ» (1985-1995), որը հիմնված էր Ճապոնիայի  շատ հայտնի լեգենդի` Սոն Գոկուի հիման վրա։

Այդ մանգա շարքը պատմում էր, ոչ թե Սոն Գոկուի արկածների պատմությունը հասուն տարիքում, որի մասին սովորաբար գրում էին, այլ դեռահաս Սոն Գոկուի կյանքի պատմությունը այն մասին, թե ինչպես էր նա հավաքում վիշապի մարգարիտները և ինչպես դարձավ Տիեզերքի մեծագույն մարտիկը։

Ճապոնիայի պատմության մեջ ամենահայտի մանգաներից «Վիշապի մարգարիտ»-ն է, որն ունի բարդ սյուժե, յուրահատուկ հումոր և բազմաթիվ մարտական տեսարաններ։ Դրա հիման վրա ստեղծվել է 3 մեծ անիմե-սերիալ և 20 լիամետրաժ ֆիլմեր։

Բացի մանգա ստեղծելուց, Տորիյաման նաև համակարգչային խաղերի կերպարներ կերտող դիզայներ է։ Նրա ամենահայտնի աշխատանքները «Dragon Quest» և «Chrono Trigger» RPG-խաղերն են։

Ներկայումս Տորիյաման Ճապոնիայի ամենահայտնի մանգա ստեղծողներից է։ Նրա գործերը ցուցադրվում են անգամ ժամանակակից արվեստի թանգարաններում և հավաքում են միլիոնավոր այցելուներ։ Մինչ նա, նման պատվի էր արժանացել միայն Տեձուկան` այն էլ հետմահու։

## Մանգա
* Կախարդական կղզի
* Tomato Girl Detective
* Todays ' Hightlight Island
* Dr.Slump
* Dragon Ball
* Sand Land
* Mister Ho
* Neko Majin
* Cowa
* Kajika
* Dragon Ball x One Piece: Cross Epoch
* Jaco the Galactic Patrolman

## Հետաքրքիր փաստեր
Հասակ` 174 սմ,
Կինը` Յոսիմի Տորիյամա,
Ընտանի կենդանիներ` կատու, շուն, թռչուն,
Երեխաներ` տղա և աղջիկ

## Ծանոթագրություններ

## Արտաքին հղումներ
* Профиль на MobyGames:

Կատեգորիա:Արվեստի և գրականության ֆրանսիական շքանշանի ասպետներ
Կատեգորիա:Ճապոնացի գրողներ
Կատեգորիա:Ճապոնացի նկարիչներ
Գրուֆալոյի դուստրը

**Գրուֆալոյի դուստրը** (), կարճամետրաժ անիմացիոն հեռուստատեսային ֆիլմ, «Գրուֆալո» ֆիլմի շարունակությունը։ Նկարահանվել է ըստ համանուն մանկական գրքի, որը բեսթսելլեր է դարձել Մեծ Բրիտանիայում և այլ երկրներում։

Ֆիլմի պրեմիերան կայացել է 2011 թվականի դեկտեմբերի 25-ին՝ Սուրբ Ծննդյան տոնին՝ BBC One հեռուստաալիքի եթերում, առաջին ֆիլմի ցուցադրումից երկու տարի անց։ Ֆիլմը նկարահանվել է գերմանացի սկսնակ ռեժիսորների մեկ այլ զույգի կողմից, բայց նույն ստուդիայում և նույն արտադրողների հետ (Մայքլ Ռոուզ և Մարտին Պոուպ)։ Ֆիլմը հնչյունավորվել է դերասանների կողմից, որոնք հայտնի են եղել առաջին մասից։ Պահպանվում են «Գրուֆալո» ֆիլմի ոճաբանությունը (հիմնված Ակսել Շեֆլերի նկարազարդումների վրա), ինչպես նաև` «շրջանակող» կառուցվածքը` պատմող Սկյուռիկի հետ։

## Սյուժե
Ձմռանը սկյուռիկները ձյան մեջ ոտնահետքեր են տեսնում և հարցնում իրենց մորը, թե ով է. միգուցե Գրուֆա՞լոն է։ Սակայն մայրիկն ասում է, որ Գրուֆալոյի համար հետքերը փոքր են և պատմում է հետևյալ պատմությունը։

Գրուֆալոյի դուստրը մշտապես տարվում է անտառով, և հայրիկ-Գրուֆալոն ասում է, որ ժամանակին անտառում հանդիպել է մկանը` հսկա, սարսափելի գազանին, որն ունի երկար պոչ, վառվող աչքեր և պողպատե բեղեր։ Այնուամենայնիվ, դա չի վախեցնում փոքրիկ Գրուֆալոյին, և մի ձմեռ, երբ հայրիկը քնած է լինում, նա գնում է անտառ։ Հերթով հանդիպելով Օձին (որն ունի երկար պոչ), Բվին (որն ունի դեղին վառվող աչքեր) և Աղվեսինը (որն ունի բեղեր), Գրուֆալոյի դուստրը համոզվում է, որ դրանք Մկնիկը չեն։ Ի վերջո, նրան սկսում է թվալ, որ ոչ մի մուկ գոյություն չունի։

Այս պահին նա ինքն է հանդիպում հենց Մկնիկին, տեսնում, որ այն շատ փոքր է և որոշում է ուտել նրան։ Սակայն նա խոստանում է նրան ցույց տալ Մեծ Սարսափելի գազանին և բարձրանում է պնդուկի թփի վրա։ Լուսինը դուրս է գալիս, և Մկնիկի հսկայական ստվերը հիշեցնում է նույն հրեշին։ Գրուֆալոյի դուստրը սարսափած փախչում է և վերադառնում էքարանձավ, հայրիկի մոտ։

Երբ Սկյուռիկը ավարտում է պատմությունը, ավագ սկյուռը ցույց է տալիս, թե որքան վարպետորեն է ինքը «Գրուֆալոյի հետքերը» պատկերում ձյան մեջ՝ պոչով և թաթերով։

## Դերերը հնչյունավորել են
* Հելենա Բոնեմ Կարտեր` Սկյուռ
* Կոլտրեյն Ռոբբի` Գրուֆալո
* Շիրլի Հենդերսոն` Գրուֆալոյի աղջիկը
* Թոմ Ուիլկինսոն` Աղվես
* Ջոն Հյորտ` Բու
* Ռոբ Բրայդոն` Օձ
* Ջեյմս Քորդեն` Մկնիկ

## Մրցանակներ և առաջադրումներ
* 2013 թվականին մասնակցել է Եվրոպական անիմացիոն և հեռուստատեսային նախագծերի միջազգային փառատոնին Կեչկեմետում, ստացել է մրցանակ լավագույն հեռուստատեսային նախագծի համար։

## Ծանոթագրություններ

## Արտաքին հղումներ
* ''The Gruffalo’s Child'' մուլտֆիլմի էջը BBC Online կայքում

Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2010-ականների գերմանական ֆիլմեր
Կատեգորիա:2011 ֆիլմեր
Կատեգորիա:Անգլերեն մուլտֆիլմեր
Կատեգորիա:Գերմանական անգլերեն ֆիլմեր
Կատեգորիա:Գերմանական ֆիլմեր
Կատեգորիա:Մուլտֆիլմեր աղվեսների մասին
Սթիվեն Արթուր Կուկ

**Սթիվեն Արթուր Կուկ** (, ), հաշվողական համակարգերի տեսության բնագավառի ամերիկացի գիտնական։ Հայտնի է հաշվարկային բարդության տեսության վերաբերյալ իր աշխատանքով, Թյուրինգի մրցանակի դափնեկիր է։

Իր *«The Complexity of Theorem Proving Procedures»* աշխատանքում Կուկն ապացուցել է, որ բուլյան բանաձևերի իրագործելիության խնդիրը NP-ամբողջական խնդիր է։ Դրանով նա բարձրացրել է հաշվողական համակարգերի տեսության բարդագույն հարցերից մեկը P և NP բարդության դասերի հավասարության վերաբերյալ, որի պատասխանը մինչ այժմ չկա։

Կանադայի թագավորական ընկերության (1984), ԱՄՆ գիտությունների ազգային ակադեմիայի (1985), Լոնդոնի թագավորական ընկերության (1998) անդամ է։

## Կենսագրություն
1961 թվականին Միչիգանի համալսարանում Կուկն ստացել է բակալավրի աստիճան։ Մեկ տարի անց Հարվարդում ստացել է գիտությունների մագիստրոսի աստիճան, իսկ 1966 թվականին՝  փիլիսոփայության դոկտորի կոչում։ Մինչև 1970 թվականը աշխատել է Կալիֆորնիայի Բերկլիի համալսարանում որպես մաթեմատիկայի պրոֆեսորի օգնական (), որտեղ այդպես էլ չի ստացել մշտական աշխատողի կարգավիճակ։ 1985 թվականին Թյուրինգի մրցանակակիր Ռիչարդ Կարպը այդ մասին ասել է.
Այն, որ մենք չկարողացանք համոզել մաթեմատիկայի ֆակուլտետին տալ նրան այդ աստիճանը, մշտապես կմնա մեր մեղքը։

1975 թվականին Սթիվեն Կուկը արժանացել է պրոֆեսորի պատվավոր կոչման Տորոնտոյի համալսարանի կողմից։

## Պարգևներ
* 1982 – Թյուրինգի մրցանակ *հաշվարկների բարդությունը հասկանալու մեջ նրա կատարած նշանակալի առաջընթացի համար*։ Նրա աշխատանքը հիմք է հանդիսացել NP-ամբողջականության տեսության համար։ Այս դասի հատկությունների և սահմանների ուսումնասիրությունը դարձել է համակարգչային համակարգերի տեսության կարևորագույն ոլորտներից մեկը վերջին տասը տարիների ընթացքում
* 1999 – CRM-Fields-PIMS prize
* 2012 – Կանադայի Գերհարդ Հերցբերգի անվան ոսկե մեդալ
* 2015 – BBVA Foundation Frontiers of Knowledge Awards՝ «իր կարևոր դերի համար այն բանի սահմանման մեջ, թե ինչ կարող են և չեն կարող համակարգիչները արդյունավետորեն լուծել։ Նրա աշխատանքները հսկայական ազդեցություն են թողել այն ոլորտներում, որտեղ բարդ հաշվարկներն ունեն կարևոր նշանակություն»

## Ծանոթագրություններ

## Արտաքին հղումներ
* Սթիվեն Կուկի էջը Տորոնտոյի համալսարանի կայքում
* «Stephen Cook» NSERC կայքում 

Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:ԱՄՆ-ի ինֆորմատիկայի ոլորտի գիտնականներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Ամերիկացի գիտնականներ
Կատեգորիա:Ամերիկացի մաթեմատիկոսներ
Կատեգորիա:Գիտությունների դոկտորներ
Կատեգորիա:Ինֆորմատիկայի տեսաբաններ
Կատեգորիա:Լոնդոնի թագավորական ընկերության անդամներ
Կատեգորիա:Լոնդոնի թագավորական միության արտասահմանյան անդամներ
Կատեգորիա:Կանադացի գիտնականներ
Կատեգորիա:Կանադացի մաթեմատիկոսներ
Կատեգորիա:Հարվարդի համալսարանի շրջանավարտներ
Կատեգորիա:Միչիգանի համալսարանի շրջանավարտներ
Կարլ Գուտե Յանսկի

**Կարլ Գուտե Յանսկի** (, ), ամերիկացի ֆիզիկոս և ռադիոինժեներ, ռադիոաստղագիտության հիմնադիր։

## Կյանք և գործունեություն
1927 թվականին ավարտել է Վինսկոնսինի համալսարանը, այնուհետև դասավանդել է նույն համալսարանում։

1928 թվականից աշխատել է *Բելլ* ընկերության լաբորատորիաներում որպես ինժեներ։

1932 թվականին բացահայտել է տիեզերական ռադիոճառագայթումը։ *Բելլ* ընկերության Հեմստեդյան հրաձգարանում ուսումնասիրելով մթնոլորտային ռադիոխանգարումներ ալիքների դեկամետրային միջակայքում (14 մ)՝ հայտնաբերել է անհայտ ծագման անընդհատ ռադիոաղմուկ, որի աղբյուրը նա 1933 թվականի ապրիլին նույնացրել է «Ծիր Կաթինի» հետ։

1933 թվականի մայիսին «Նյու Յորք Թայմս»-ում հրապարակել է հոդված, որում նշել է, որ աստղային աղմուկն առավել ինտենսիվ է, երբ ալեհավաքն ուղղվում է դեպի Ծիր Կաթինի կենտրոնական մասը։ Յանսկիի աշխատանքները ոչ մի արձագանք չեն գտել ոչ ռադիոինժեներների, ոչ էլ աստղագետների շրջանում, և 1938 թվականին նա դադարեցրել է հետազոտությունը՝ կապված տիեզերական ռադիոճառագայթման հետ։ Շարունակել է ուսումնասիրել Երկրի մթնոլորտում ռադիոխանգարումները և ռադիոալիքների տարածումը, ինչպես նաև  միկրոալիքային ռադիոսարքավորումների մշակմամբ։

Կարլ Յանսկին մահացել է 44 տարեկան հասակում սրտային անբավարարությունից։

## Հիշատակ
1966 թվականից շնորհվում է Կարլ Յանսկու պատվավոր դասախոսություն։ Նրա պատվին են անվանել ճառագայթման հոսքի սպեկտրային խտության չափման ոչ համակարգային միավորը՝ Յանսկի և խառնարան լուսնի վրա, ինչպես նաև 1932 Յանսկի աստերոիդը։

## Ծանոթագրություններ

## Գրականություն
* 
* 
* 

## Արտաքին հղումներ
* 

Կատեգորիա:20-րդ դարի աստղագետներ
Կատեգորիա:Ամերիկացի աստղագետներ
Կատեգորիա:Ամերիկացի աստղաֆիզիկոսներ
Կատեգորիա:Ամերիկացի գիտնականներ
Կատեգորիա:Ամերիկացի գյուտարարներ
Կատեգորիա:Ամերիկացի ճարտարագետներ
Կատեգորիա:Ամերիկացի ֆիզիկոսներ
Կատեգորիա:Ռադիոաստղագիտություն
Կատեգորիա:Սիրողական աստղագետներ
Մերսեդես Մարկո դել Պոնտ

**Մերսեդես Մարկո դել Պոնտ** (, ), արգենտինացի տնտեսագետ, 2010-2013 թվականներին եղել է Արգենտինայի Կենտրոնական բանկի նախագահ։

## Կենսագրություն
Մերսեդես Մարկո դել Պոնտը ծնվել և մեծացել է Արգենտինայի մայրաքաղաք Բուենոս Այրեսի հյուսիսային մասում։ Մերսեդեսը Բուենոս Այրեսի համալսարանում սովորել է տնտեսագիտություն մասնագիտությամբ։ 1987 թվականին նա ԱՄՆ-ի Յեյլի համալսարանում ստացել է միջազգային տնտեսագիտության մագիստրոսի աստիճան։

Վերադառնալով Արգենտինա՝ Մերսեդեսն աշխատանքի է տեղավորվել զարգացման հետազոտությունների քաղաքականության գծով գլխավոր խորհրդական։ Հաջորդ տասը տարիների ընթացքում Մարկո դել Պոնտն աշխատել է Բուենոս Այրեսում՝ որպես ներդրումների խթանման քաղաքականության խորհրդատու։ Մարկո դել Պոնտը եղել է արդյունաբերության նախարարի գլխավոր քաղաքական խորհրդականը (2002 թվականի հունվարից մինչև մարտ) և 2004 թվականին գրել է «Ճգնաժամը և տնտեսության բարեփոխումը» գիրքը։

2008 թվականի մարտին Մարկո դել Պոնտը նշանակվել է Արգենտինայի խոշորագույն առևտրային բանկի՝ Արգենտինական ազգային բանկի նախագահ։

2010 թվականի փետրվարի 3-ին Մարկո դել Պոնտը ստացել է Արգենտինայի Հանրապետության կենտրոնական բանկի նախագահի պաշտոնը։

2012 թվականին Global Finance ամսագիրը Մերսեդես դել Պոնտին անվանել է աշխարհի կենտրոնական բանկի վատագույն ղեկավար։

Մերսեդես Մարկո դել Պոնտն ամուսնացած է հայտնի տեղացի հոգեբույժ Խորխե Կաֆերատի հետ։ Զույգը ունի երեք երեխա։

## Ծանոթագրություններ

Կատեգորիա:Արգենտինայի կին քաղաքական գործիչներ
Կատեգորիա:Արգենտինացի կին տնտեսագետներ
Հաճարենու կուսական անտառներ Կարպատներում և Եվրոպայի այլ տարածքներում

**Հաճարենու կուսական անտառներ Կարպատներում և Եվրոպայի այլ տարածքներում**, ՅՈՒՆԵՍԿՕ-ի Համաշխարհային ժառանգության բնական օբյեկտ, որը բաղկացած եվրոպական երկրների տարածքում գտնվող 12 անտառներից։

Սկզբում՝ 2007 թվականին ՅՈՒՆԵՍԿՕ-ի ցանկում ընդգրկվելու ժամանակ, օբյեկտն իր մեջ ներառել է միայն արգելոցային շրջանը, որը տեղակայված էր Կարպատներում՝ Պրյաշչևշինայում (Սլովակիա, 4 անտառային մասսիվներ) և Մերձկարպատներում (Ուկրաինա, 6 անտառային մասսիվներ)։ 2011 թվականին օբյեկտին միացվել են հաճարենու 5 անտառներ Գերմանիայում, իսկ 2017 թվականին օբյեկտն ավելի է ընդարձակվել, և նրա կազմում ընդգրկվել են 10 երկրների ( Ավստրիա, Ալբանիա, Բելգիա, Բուլղարիա, Իսպանիա, Իտալիա, Ռումինիա, Սլովենիա, Խորվաթիա) տարածքներում գտնվող 39 անտառներ, ինչպես նաև ավելացվել են Ուկրաինայի անտառներ։ 2018 և 2019 թվականներին ավելացվել են եվրոպական տարբեր երկրների մի շարք անտառներ (Սերբիա, Չեռնոգորիա, Շվեյցարիա, Լեհաստանում, Բոսնիա և Հերցեգովինայում, Հյուսիսային Մակեդոնիա, Իտալիա, Չեխիա, Ֆրանսիա)։

Կարպատների կուսական արգելոցային շրջանը կազմված է տասն առանձին արգելավայրերից, որոնք ընկած են 185 կիլոմետր երկարությամբ առանցքի երկայնքով։ Այն ձգվում է Ռախովյան լեռներից և Ուկրաինայի Չեռնոգորյան լեռնազանգվածից՝ արևմուտքում հասնելով Պոլոնինյան լեռնաշղթային՝ ընդհուպ մինչև Բուկովսկե Վրխի և Վիգորլատ լեռները Սլովակիայում։

Բոլոր տասը արգելանոցները կուսական անտառների օրինակ են, որոնք հանդիսանում են բարեխառն կլիմայական գոտու բարդ էկոհամակարգեր։ Այստեղ պահպանվել են պայմաններ, որոնք թույլ են տալիս կատարել էկոլոգիական կառուցվածքների և տարբեր վայրերում եվրոպական հաճարենու աճի գործընթացների առավել ամբողջական հետազոտություններ։

Կարպատների հաճարենու անտառները հաճարենու և կենդանի բնության տարբեր տեսակների գենետիկ պահեստարան են, որոնք ապրում են հարևանությամբ և կախված են իրենցով պայմանավորված էկոհամակարգերից։ Այս անտառները նաև վկայում են երկրային էկոհամակարգի վերականգնման և զարգացման գործընթացների, ինչպես նաև բնակեցման մասին, որը սկսել էր վերջին սառցային ժամանակաշրջանից հետո և շարունակվում է մինչ օրս։

## Ծանոթագրություններ

## Արտաքին հղումներ
* Կարպատների հաճարենու անտառները ՅՈՒՆԵՍԿՕ-ի կայքում

Կատեգորիա:Կարպատներ
Կատեգորիա:Համաշխարհային ժառանգություն Ալբանիայում
Կատեգորիա:Համաշխարհային ժառանգություն Ավստրիայում
Կատեգորիա:Համաշխարհային ժառանգություն Բելգիայում
Կատեգորիա:Համաշխարհային ժառանգություն Բուլղարիայում
Կատեգորիա:Համաշխարհային ժառանգություն Գերմանիայում
Կատեգորիա:Համաշխարհային ժառանգություն Իսպանիայում
Կատեգորիա:Համաշխարհային ժառանգություն Իտալիայում
Կատեգորիա:Համաշխարհային ժառանգություն Խորվաթիայում
Կատեգորիա:Համաշխարհային ժառանգություն Հյուսիսային Մակեդոնիայում
Կատեգորիա:Համաշխարհային ժառանգություն Ուկրաինայում
Կատեգորիա:Համաշխարհային ժառանգություն Սլովենիայում
MSpy

**mSpy**, ծրագիր, որը իրենից ներկայացնում է ծնողական ղեկավարման մոնիթորինգ, որը աշխատաում է iOS, Android, Windows և macOS օպերացիոն համակարգերի վրա։ mSpy-ին տեղեկություններ է տրամադրում օգտատիրոջ ակտիվության մասին։

## Պատմություն
mSpy-ին թողարկվել է 2010 թվականին Լոնդոնում տեղակայված տեխնոլոգիական ընկերության կողմից։

2012 թվականին, հավելվածը սկսեց թույլ տալ ծնողներին ոչ միայն հետևել բջջային հեռախոսները, այլև Windows և Mac օպերացիոն համակարգով աշխատող համակարգիչները։

2013 թվականին, mSpy ճանաչվեց, որպես լավագույն մոնիթորինգ կատարող բջջային ծրագիրը։

2014 թվականին, mSpy ուներ ավելի քան 1 միլլիոն օգտատեր։

2016 թվականին, mLite-ը՝ mSpy-ի թեթև տարբերակը հասանելի դարձավ Google Play-ում։

## Հատկություններ
mSpy-ին աշխատում է հետևյալ պլատֆորմներում․ Android, iPhone, Windows և Mac։

mSpy թույլ է տալիս․ 
* հետևել թիրախի հասցեագրքին, բրաուզերի պատմությանը, օրացույցին, զանգերի պատմությանը, էլեկտրոնային փոստին և սոցալիական ցանցերին։ 
* սարքերի հեռակա ղեկավարում՝ հեռախոսազանգերի վերահասցեորում, կայքէջերի, ծրագրերի և զանգեր արգելափակում և այլն։ 
* սարքի տեղակայումը և այլն։

## Մրցանակներ
* Parents Tested Parents Approved  Winner's Seal of Approval (2015, ԱՄՆ)
* kidSAFE Certified Seal (2016, ԱՄՆ)

## Ծանոթագրություններ

## Արտաքին հղումներ
*
*mSpy ակնարկներ

Կատեգորիա:2011 հիմնադրումներ
Կատեգորիա:Բջջային հեռախոսների ծրագրային ապահովում
Բարբարա Էնն Սքոթ

**Բարբարա Էնն Սքոթ** (, ), կանադացի գեղասահորդուհի, որ հանդես է եկել կանանց մենասահքի կարգում։ 1948 թվականին Սանկտ Մորիցում դարձել է Օլիմպիական խաղերի չեմպիոն։

## Կենսագրություն
Բարբարա Էնն Սքոթը չմշկասահքով զբաղվել սկսել  է դեռևս մանկության տարիներին։ Տասնմեկ տարեկանում առաջին անգամ հաղթել է Կանադայի մանկական առաջնությունում։ Երկու տարի անց՝ 1942 թվականին, տասներեք տարեկան հասակում նա դարձել է առաջին կինը, որը մրցութային ծրագրում ներառել է կրկնակի լուտցը։

1945-1948 թվականներին հաղթել է Հյուսիսային Ամերիկայի գեղասահքի բոլոր առաջնություններում։ 1947 թվականին դարձել է առաջին հյուսիսամերիկուհին, որը հաղթել է Եվրոպայի առաջնությունում և աշխարհի առաջնությունում։ Կանադայում նա դարձել է ազգային հերոսուհի։ Հայրենի քաղաքը՝ Օտտավան, նրան նոր մեքենա է նվիրել, սակայն նա հրաժարվել է նվերից՝ սիրողական կարգավիճակը պահպանելու համար։

Սանկտ Մորիցում (Շվեյցարիա) 1948 թվականին կայացած Ձմեռային օլիմպիական խաղերում Բարբարա Էնն Սքոթը  դարձել է Կանադայի առաջին ներկայացուցիչը, որը նվաճել է ոսկե մեդալ գեղասահքում։

1945, 1947 և 1948 թվականներին Բարբարա Էնն Սքոթը՝ որպես Կանադայի լավագույն մարզիկ, պարգևատրվել է «Lou Marsh Trophy» մրցանակով։ Նրա անունը 1948 թվականին ընդգրկվել է Կանադայի օլիմպիական փառքի սրահում, 1955 թվականին՝ Կանադայի սպորտային փառքի սրահում, 1966 թվականին՝ Օտտավայի սպորտային փառքի սրահում, 1991 թվականին՝ Կանադայի գեղասահքի փառքի սրահում, իսկ 1998 թվականին՝ Կանադայի փառքի ծառուղում։

1948 թվականի Օլիմպիական խաղերից անմիջապես հետո Սքոթը համալրել է պրոֆեսիոնալների կազմը։ «Հոլիվուդյան սառցե ռևյու»-ի հետ Չիկագոյում հանդես գալիս նա հանդիպել է հրապարակախոս Թոմ Քինգին, ում հետ ամուսնացել է 1955 թվականին։

Նկարահանվել է հեռուստատեսային մի քանի ֆիլմերում և սերիալներում՝ հիմնականում կամեո դերերում, վերջին անգամ՝ 1997 թվականին «Life and Times» () փաստագրական կենսագրական սերիալի՝ իր կենսագրությանը նվիրված սերիայում, որը կոչվում էր «Queen of the Blades: The Life and Times of Barbara Ann Scott» ():

1998 թվականին Բարբարա Էնն Սքոթը դարձել է Կալգարիի Օլիմպիական խաղերից առաջ օլիմպիական կրակը տանող ջահակիրներից մեկը։

1991 թվականին Սքոթին շնորհվել է Կանադայի շքանշանի սպայի (Կանադայի բարձրագույն քաղաքացիական պարգև) կոչում։

2009 թվականի դեկտեմբերին Վանկուվերի 2010 թվականի Ձմեռային օլիմպիական խաղերի նախաշեմին նա տարել է օլիմպիական ջահը Կանադայի Պառլամենտի բլրի վրա։

2010 թվականի փետրավրի 12-ին Բարբարա Էնն Սքոթը Վանկուվերի Օլիմպիական խաղերի բացման արարողության ժամանակ եղել է օլիմպիական դրոշի ութ կրողներից մեկը։

1996 թվականին նա ամուսնու հետ տեղափոխվել է Ամելիա-Այլենդ կղզի (Ֆլորիդա, ԱՄՆ), որտեղ մահացել է 2012 թվականի 84 տարեկան հասակում։

## Սպորտային նվաճումներ

## Ծանոթագրություններ

Կատեգորիա:21-րդ դարի ամերիկացի կանայք
Կատեգորիա:Կանադացի գեղասահորդներ
Կատեգորիա:Կանադացի օլիմպիական չեմպիոններ
Սուրբ Հիերոնիմոս (նկար, դա Վինչի)

**«Սուրբ Հիերոնիմոս»** (), իտալացի մեծ նկարիչ Լեոնարդո դա Վինչիի վրձնին պատկանող անավարտ կտավ, որը պահվում է Վատիկանի պատկերասրահում։ Պատվիրված լինելով Ֆլորենցիայի եկեղեցական իշխանությունների կողմից, այն այդպես էլ անավարտ մնաց, քանի որ նկարիչը 1482 թվականին հեռացավ Միլան։ Նկարը պատկանում է Անդրեա դել Վերոկկիոյի արվեստանոցում Լեոնարդո դա Վինչիի՝ աշխատելու ժամանակահատվածին։

Հորինվածքի գլխավոր հերոսը Սուրբ Հիերոնիմոսն է։ Հիերոնիմոսի կազմվացքը արտահայտիչ է։ Առաջին ձեռքին նա պահում է քար։ Նրա առաջ պառկած է այդ սրբի սովորական ուղեկիցը՝ առյուծը։

## Պահպանվածություն
Նկարը մեզ է հասել վնասված վիճակում։ Այն ուժեղ կտրված էր, իսկ հետո՝ բաժանված երկու մասի, որոնցից մեկը` ներքևի կտորը, կարող էր ծառայել որպես կրպակի ծածկ։ Այդ կտորները միասին հավաքել է կարդինալ Ֆեշը։ Ըստ լեգենդի՝ նա նկարի ներքևի մասը գտել է ինչ-որ խանութում, որտեղ այն ծառայում էր որպես սեղան։

Կարդինալ Պիոս IX-ի մահից հետո, ցանկանալով ունենալ Լեոնարդոյի ստեղծագործությունը Վատիկանի նկարչական պատկերասրահում, «Սուրբ Հիերոնիմոսի» համար վճարում է (1845 թվական) 2500 հազար ֆրանկ։

## Գրականություն

* Edoardo Villata, *Leonardo*, Milano 2005, pag. 24
* Milena Magnano, *Leonardo*, collana *I Geni dell’arte*, Mondadori Arte, Milano 2007, pag. 58.
* Brockwell, Maurice Walter, *Leonardo da Vinci*. Kessinger, 2004, p.&nbsp;7
* Zöllner, Frank, *Leonardo da Vinci: the complete paintings and sculptures*. London: Taschen, 2003, p.&nbsp;221

## Ծանոթագրություններ

Կատեգորիա:Լեոնարդո դա Վինչիի նկարներ
Սյուզաննա Բլոխի դիմանկարը

**Սյուզաննա Բլոխի դիմանկարը** (), իսպանացի և ֆրանսացի նկարիչ Պաբլո Պիկասոյի նկարը, որը նկարվել է 1904 թվականին, կտավով յուղաներկի վրա, կապույտ շրջանի ավարտին։ Պահվում է Սան Պաուլոյի արվեստի թանգարանում։ Չափերն են` 65 х 54 սմ։

## Պատմություն և նկարագրություն
мини|200px|слева|Ռավինյան փողոց, 13, մոտ 1910 թվական

Նկարում պատկերված է օպերայի երգչուհի, Ռիխարդ Վագների ստեղծագործությունները կատարող Սյուզաննա Բլոխը։ Նկարը պատկերվել է Պիկասոյի արվեստանոցում, որը գտնվում էր Մոնմարտրի Ռավինյան փողոցի համար տասներեք տանը։ Դիմանկարը պատկերվել է «կապույտ շրջանին հատուկ» սառը երանգներով։ Սյուզաննայի հագին կապույտ զգեստ է։ Նրա խոշոր մուգ խոպոպները հարդարված են։ Նկարի զուսպ գունային ներկապնակը և վրձնի թեթև շարժումներն դեմքին արտահայտչականություն են տալիս և ուշադրությունը կենտրոնացնում են սև աչքերի վրա։ Լուսաստվերի խաղը դեմքը խոշոր է դարձնում։

Արվեստի հայտնի բրազիլացի պատմաբան Լուիս Մարկեսը Սյուզաննա Բլոխի դիմանկարը անվանել է կապույտ շրջանի վերջին նկարը։ Չնայած բանավիճային որոշ հակադրություններին` ընդհանուր դիրքորոշումն այն է, որ շատ առումներով դիմանկարը բնորոշում է Պիկասոյի կապույտ շրջանի փակումը։

Ի սկզբանե դիմանկարը պատկանել է հենց Սյուզաննա Բլոխին, նրա մահից հետո այն ձեռք է բերվել Մյունխենի Տաննխաուզեր ժամանակակից արվեստի պատկերասրահի կողմից։ Այնուհետև նկարը գտնվել է արքայադուստր Մեհթիլդա Լիխովսկու մասնավոր հավաքածուում, Լոնդոնում, այնուհետև Բիբերների ընտանիքում, Լուգանոյում, Շվեյցարիայում։

Երկրորդ համաշխարհային պատերազմի ժամանակ նկարը պահվել է Վաշինգտոնի Արվեստի ազգային պատկերասրահում։ 1947 թվականին այն ձեռք է բերվել բրազիլացի բանկիր Վոլտեր Մորեյրա Սալեսի կողմից և նվիրվել է Սան Պաուլոյի գեղարվեստի թանգարանին։ 2007 թվականի դեկտեմբերին «Սյուզաննա Բլոխի դիմանկարը» Կանդիդու Պորտինարի «Սուրճ հավաքողը» նկարի հետ գողացվել է թանգարանից։ Մի քանի շաբաթ անց նկարները գտնվել են և վերադարձվել թանգարան։ Երեք տղամարդիկ, մեղադրվելով գողության համար, ձերբակալվել են։ Բարեբախտաբար, նկարները չեն վնասվել և լավ են պահպանվել։

## Ծանոթագրություններ

Կատեգորիա:1904 նկարներ
Կատեգորիա:Կանանց դիմապատկերներ
Կատեգորիա:Պաբլո Պիկասոյի նկարներ
Կատեգորիա:Սան Պաուլոյի արվեստի թանգարանի նկարներ
Կատեգորիա:Արվեստի գողացված գործեր
Բանա

**Բանա**, () կամ **Բանաբհատա** (, *Bāṇabhaṭṭa*, ), հին հնդկական սանսկրիտ բանաստեղծ։ Եղել է «Աստհանա Քավի»  (պալատական բանաստեղծ), Հարշավադհան թագավորի պալատում, որը թագավորեց մոտավորապես  606-647 թվականներին՝ հյուսիսային Հնդկաստանում։

Բանայի հիմնական աշխատանքները ընդգրկում են Հարշի-Հարշաչարիտուի կենսագրությունը և  աշխարհի ամենահին վեպը մեկը Կադամբարին (վեպի հերոսուհու անունով)։ Երկու վեպերն էլ սանսկրիտյան նրբաճաշակ ոճի օրինակներ են։ Բանան մահացել է, վեպը անավարտ թողնելով, և այն ավարտել է իր որդին՝ Bhūaaababhaţţa-ը, որը հայտնի է որպես Uttarabhāga վեպ։

Բանան սանսկրիտյան գրականության դասականներից է։ Բանան, ըստ երևույթին, ապրել է 7-րդ դարի առաջին կեսին, Կանաուջայում, որտեղ  թագավորում էր Հարշը։ Այս տիրակալը կողմից պատիվներով ողողված, ով սիրում էր հովանավորել գիտնականներին և գրականագետներին։  Բանան գրել է Հարշ թագավորության պատմությունը, ըստ էության, բուն պանեգիրիկը՝  վեռնագրված  Հարշաչարիթի, որքան հարուստ է ճոռոմացված կերպարնեով, այնքան էլ աղքատ է պատմական տվյալներով։ Նույն բնույթն է կրում նաև Կադամբարին՝  արձակ ոճով գրված վեպը, որի վերջնական մշակումը պատկանում է արդեն Բանայի սեփական որդուն։ Ինչպես նաև «Չանդիսատակա»-ն, որը  մոտ հարյուր ոտանավորների հավաքածու է՝ ի պատիվ Չանդի աստվածուհու (Դուրգա աստծո հոմանիշներից մեկը)։ Նրան վերագրվում են մի քանի դրամաներ, որոնք, ամենայն հավանականությամբ, պատկանում են ուրիշ  Բանայի գրչին, ով ապրել 7-8-րդ դարեր ավելի ուշ։

Ռուսերեն լեզվով հրատարակվել է «Կադամբարին»՝ 1997 թվականին «Գրական հուշարձաններ» շարքում։

## Գրականություն
* 

Կատեգորիա:7-րդ դարի ծնունդներ
Կատեգորիա:7-րդ դարի մահեր
Կատեգորիա:Հնդկաստանում մահացածներ
Կատեգորիա:Անձինք այբբենական կարգով
Կատեգորիա:Գրողներ այբբենական կարգով
Կատեգորիա:Հնդիկ գրողներ
Կատեգորիա:Սանսկրիտ եզրույթներ
Կատեգորիա:Հնդիկ վիպասաններ
Կատեգորիա:Հնդիկ բանաստեղծներ
Նոգինսկ

**Նոգինսկ** (մինչև 1930 թ․ — Բոգորոդսկ),  քաղաք Ռուսաստանի Մոսկվայի մարզում, Բոգորոդսկի քաղաքային շրջանի վարչական կենտրոն։
Քաղաքը գտնվում է Կլյազմա (Օկա գետի վտակ) գետի վրա,  Մոսկվայից 51 կմ (35 կմ ՄՕԱՃ-ից) արևեք, Մեշչերայան ցածրադիր գոտու հյուսիս-արևմտյան սահմանին։ Բնակչությունը – 103967 մարդ (2020):

2013 թվականին Նոգինսկ քաղաքը ստացավ պատմական բնակավայրի կարգավիճակ։

## Պատմությունը
Այսօրվա Նոգինսկի տեղում ի սկզբանե գտնվում էր Ռոգոժ գյուղը (հին ռուսերեն՝ Рогожъ), որն առաջին անգամ հիշատակվում է Իվան Կալիտայի երկրորդ հոգևոր գրության մեջ (1339 թվական)։ Մեծ իշխանը նրան կտակել է իր երկրորդ կնոջը՝ Ուլյանային, "փոքր երեխաների հետ"։ 

Բնակավայրի մասին հաջորդ հիշատակումը թվագրվում է Իվան III-ի (1504 թ․) հոգևոր գրության մեջ, որը Ռոգոժը փոխանցեց իր որդի Վասիլի III-ին։ 1506 թվականին Վասիլի III-ը առանձնացրեց Նիկոլայ Հրաշագործի տաճարը, որը գտնվում էր գյուղի տարածքում, եկեղեցական հողը և հարակից Միշինսկայա (Սև) գյուղը։ 1540 թվականին հողերի փոխանցման ակտը լրացուցիչ հաստատվեց Իվան IV-ի կողմից, որը նույնպես բնակավայրը դասեց Ռոգոժայի կառապանային /յամշչիկային/ բնակավայր։ Միխայիլ Ֆյոդորովիչի կառավարման ժամանակաշրջանին վերաբերող ձեռագրային գրքերաում նշված են Ռոգոժա գյուղ (Ռոգոժի) և Հին Ռոգոժսկի փոսը և հաղորդում են հետևյալ տեղեկությունները․ «Եվ Ռոգոժա գյուղի 38 բակեր- որսորդները կային Մոսկվայի կառապնային բնակավայրերի, իսկ նրանցում հին լքված կառապններ իրենց երեխաներով 92 մարդ,  իսկ կառապնային մրցավազքը Մոսկվայում քշում են ռոգոժսկի յամշչիկների հետ միասին։ 1646 թվականին յամշչյան բակերի թիվը հասավ 44-ի, նրանցից բացի աղբյուրներն հաշվում են "բոբիլյան 6 բակեր"»։

2018 թվականի հունիսի 30-ից այն մարզային ենթակայության քաղաք է։


Image:Bogorodsk COA (Moscow Governorate) (1781).png| 1781 թվականի զինանշանը
Image:Coat_of_Arms_of_Noginsk_(Bogorodsk_Moscow_oblast)_(1883).png| 1883 թվականի զինանշանը
Image:Coat_of_Arms_of_Noginsk_(Moscow_oblast)_(1988).png | 1988 թվականի զինանշանը
Image:Noginskposel.gif | Այժմյան զինանշանը


## Կլիման



## Աշխարհագրություն
**Գտնվելու վայրը**

## Աղբյուրներ
*  1950 թ․, էջ 597 
*  1830 թ․ հատոր 21 էջեր՝ 277—278, էջերի թիվը՝ 1085

## Ծանոթագրություններ

## Գրականություն
* Города Подмосковья. Кн. 2. — М.: Московский рабочий, 1980. — 608 с., ил. — 35 000 экз.
* 

## Արտաքին հղումներ
* Նոգինսկ քաղաքի վարչակազմի պաշտոնական կայքը։ 
* Բոգորոդսկ-Նոգինսկ։ Բոգորոդյան երկրագիտություն։

Կատեգորիա:1339 թվականին հիմնադրված բնակավայրեր
Կատեգորիա:Ռուսաստանի բնակավայրեր
Զանգվածային սպանություն Կրատովոյում

**Զանգվածային սպանություն Կրատովո ավանում** (Մոսկվայի մարզ, Ռամենսկի շրջան) տեղի է ունեցել 2017 թվականի հունիսի 10-ին։ Քննության տվյալներով՝ ավանի 50-ամյա բնակիչ Իգոր Զենկովն իր տան պատուհաններից կրակ է բացել հարևանների և անցորդների, իսկ հետո՝ իրավապահ մարմինների ժամանող աշխատակիցների վրա։ Մի քանի ժամ տևած ուժայինների հետ դիմակայությունից հետո Զենկովը լքել է տունը և դիմել փախուստի, սակայն շուտով մահացած է հայտնաբերվել։ Միջադեպի հետևանքով զոհվել է 5 մարդ, ևս 6-ը, այդ թվում՝ Ռուսաստանի ազգային գվարդիայի զորքերի դաշնային ծառայության 4 աշխատակից, տարբեր աստիճանի վնասվածքներ են ստացել։

## Կասկածյալ
Քննության տվյալներով՝ հարձակվողը տեղի բնակիչ Իգոր Յուրիի Զենկովն է։ Նա ծնվել է 1967 թվականին։ 1992 թվականից մինչև 2014 թվականը նա եղել է Ռուսաստանի ԱԻՆ աշխատակից, զբաղեցրել է փրկարար աշխատանքների ինժեներատեխնիկական ապահովման ծառայության փրկարարական սարքավորումների վերանորոգման բաժնի 5-րդ կարգի փականագործի պաշտոնը։ Ծառայության տարիների ընթացքում բազմիցս եղել է գործուղումների թեժ կետերում, սակայն, ըստ պաշտոնական տվյալների, մարտական գործողություններին չի մասնակցել։ Որոշ տեղեկությունների համաձայն՝ պարգևատրվել է Արիության շքանշանով։

## Իրադարձությունների ընթացք
Պուշկինսկայա փողոց, տուն 4 հասցեում հրաձգության մասին առաջին հաղորդագրությունը «112» ծառայությունն է ստացել 2017 թվականի հունիսի 10-ին՝ Մոսկվայի ժամանակով 15:54-ին։ Հետաքննությունը ենթադրում է, որ Իգոր Զենկովն իր հողամասի տարածքից կրակ է բացել այն մարդկանց վրա, որոնք գտնվում էին նույն փողոցի 3-րդ շենքի մոտ, իսկ հետո թաքնվել է շենքում։ Ժամը 16:03-ին դեպքի վայր է ժամանել ոստիկանության ջոկատը, մոտ 15 րոպե անց «Ռամենսկոե»-ի վարչության պետի կողմից հայտարարվել է «Սիրենա» օպերատիվ պլանի անձնակազմի հավաք։

Ժամը 19:00-ի սահմաններում Ռուսաստանի ազգային գվարդիայի զորքերի դաշնային ծառայության հատուկ նշանակության ջոկատի մարտիկները փորձել են գրոհել տունը։ Իրավապահ մարմինների աշխատակիցների վրա կրակ է բացվել հրացանից, դրանցում նաև մի քանի նռնակներ են նետվել։ Երկրորդ անգամ ուժայինները գրոհել են ժամը 20:00-ի սահմաններում, այս անգամ չորս հատուկջոկատայիններ վիրավորվել են նռնակի պայթյունի հետևանքով։ Զենկովին հաջողվել է լքել շենքը։

Զենկովի մարմինը հայտնաբերվել էր 2017 թվականի հունիսի 11-ին՝ ժամը 00:17-ին, տան բակում գտնվող գազի հորում, որտեղից կրակոցներ էին հնչել։ Մահն առաջացել է գլխին ստացած հրազենային վնասվածքից, որը նա ինքն իրեն հասցրել է ատրճանակից։

## Հետաքննություն
Դեպքի առթիվ ՌԴ Քննչական կոմիտեի Մոսկվայի մարզի գլխավոր քննչական վարչության կողմից հարուցվել է քրեական գործ՝ քրեական օրենսգրքի 30-րդ հոդվածի 3-րդ մասով, 105-րդ հոդվածի 2-րդ մասի «ա» կետով, 105-րդ հոդվածի 2-րդ մասի «ի» կետով (սպանություն խուլիգանական դրդումներով), 222-րդ հոդվածի 1-ին մասով (զենքի և զինամթերքի ապօրինի շրջանառություն), 317-րդ հոդվածով (ոտնձգություն իրավապահ մարմինների աշխատակիցների կյանքի նկատմամբ)։

## Ծանոթագրություններ

Կատեգորիա:2017 սպանություններ
Ջեյմս Դան

**Ջեյմս Դան** (, ), ամերիկացի դերասան, «Օսկար» մրցանակի դափնեկիր։

## Կենսագրություն
Ջեյմս Դանը ծնվել է Նյու Յորքում՝ բորսայի աշխատակցի ընտանիքում Ուոլ Սթրիթից։ Նրա ծնողների նախնիները եղել են ներգաղթյալներ Իռլանդիայից։ Շոու բիզնեսում կարիերան սկսել է վոդևիլներում ելույթ ունենալով, իսկ 1920-ական թվականների վերջին «Astoria studios» ստուդիայում կայացել է նրա առաջնաելույթը  կինոյում։

1931 թվականին Դանը «Fox» ստուդիայի հետ պայմանագիր է կապել, որում հաջորդող մի քանի տարիների ընթացքում հայտնվել է 22 կինոնկարներում։ Նրա առաջին նշանակալի դերն է դարձել «Վատ աղջնակ» ֆիլմում (1931) խաղացած Էդի Քոլինզի դերը, ինչից հետո նա հաջողությամբ է դրսևորել իրեն «Հասարակական աղջիկ» (1932, Պեգի Շենոնի հետ) և «Ողջու՜յն, քույրի՛կ» (1933, Բութս Մելորիի հետ) կինոնկարներում։ 1934 թվականին Ջեյմս Դանը Շիռլի Թեմպլի հետ միանգամից նկարահանվել է չորս կինոնկարներում՝ «Բրավո, փոքրիկ», «Աջակցում են և խրախուսում», «Սրտին փոխարինող», «Վառ աչքեր»։ Սակայն այս դերերը չեն նպաստել նրա կինոկարիերայի զարգացմանը, իսկ 1930-ական թվականների վերջին ալկոհոլի հետ կապված խնդիրները զգալիորեն նվազեցրել են լավ դերեր ստանալու հեռանկարները։

Այս ֆոնի վրա նրա համար մեծ իրադարձություն է դարձել 1946 թվականի հաղթանակն Ամերիկյան կինոակադեմիայի մրցանակների հանձնման արարողության ժամանակ, երբ «Ծառն աճում է Բրուքլինում» ֆիլմում խաղացած գլխավոր հերոսուհու հոր՝ անգործ ալկոհոլիկի դերի համար Ջեյմս Դանն արժանացել է «Օսկար» մրցանակի երկրորդական պլանի լավագույն դերասան անվանակարգում։ Այնուամենայնիվ, նրա հաջողությունը երկար չի տևել, և 1950-ական թվականների սկզբին դերասանը բավարարվել է փոքրիկ դերերով հեռուստատեսությունում, ունեցել է ֆինանսական դժվարություններ և կրկին խնդիրներ ալկոհոլի հետ։ Նրա կարիերայում վերջին նշանակալի դերն է դարձել «Այս մեծ կյանքը» սերիալում խաղացած Իռլ Մորգանի դերը, որի մեջ նկարահանվել է 1954-1956 թվականներին։

Ջեյմս Դանն ամուսնացած է եղել երեք անգամ։ Էդնա Օ’Լիրի հետ նրա առաջին ամուսնությունն ավարտվել է ամուսնալուծությամբ:, իր երկրորդ կնոջից՝ Ֆրենսիս Գիֆորդից, բաժանվել է 1942 թվականին, իսկ երրորդի՝ Էդնա Ռաշի հետ մնացել է մինչև մահը (ստամոքսի վիրահատությունից հետո առաջացած բարդությունների պատճառով)՝ 1967 թվականի սեպտեմբերը։

Կինոյում և հեռուստատեսությունում ունեցած ներդրման համար նշված է Հոլիվուդյան փառքի ծառուղու երկու աստղերի վրա։

## Մրցանակներ
* «Օսկար» 1946՝ «Երկրորդական պլանի լավագույն դերասան» («Ծառն աճում է Բրուքլինում»)

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացիներ իռլանդական սերմամբ
Կատեգորիա:Երկրորդ պլանի լավագույն դերասան Օսկարի մրցանակակիրներ
Կատեգորիա:Հոլիվուդյան փառքի ծառուղի
Կատեգորիա:Նյու Յորք քաղաքում ծնվածներ
Ջիմ Դևիս (մուլտիպլիկատոր)

**Ջիմ Դևիս** (, ) ամերիկացի նկարիչ, հայտնի է որպես կոմիքսների հեղինակ Գորֆիլդ կատվի մասին։

## Կենսագրություն
Ծնվել և մեծացել է Ինդիանա նահանգում։ Մանկությունը անցկացրել է Ֆեյրմոտ ֆերմայում։ Ավարտել է Բոլլի համալսարանը։ Որոշ ժամանակ աշխատել է գովազդային գործակալությունում նաև մասնակցել է Թոմ Ռայնի *Tumbleweedsց* կոմիքսների ստեղծմանը։ Հետո Դևիսը ստեղծում է իր կոմիքսը «Gnorm Gnat» անունով, որը հրատարակվել է Ինդիանա նահանգի «The Pendleton Times» լրագրում։

1978 թվականին նա սկսել է հրատարակել կոմիքսներ Գորֆիլդի մասին (առաջին Սթրիփը հայտնվել է հունիսի 19-ին)։ Կոմիքսն արագ ձեռք է բերում մեծ  մասսայականություն, ներկա ժամանակ ամեն օր «Գորֆիլդ»-ը կարդում են մոտավորապես երկու հարյուր միլիոն մարդ։ Ջիմ Դևիսը մասնակցել է «Գորֆիլդը և իր ընկերները» կոմիքսների վրա հիմնված մուլտիպլիկացիոն սերիալի ստեղծմանը։ 1981 թվականին նա  հիմնել է Paws Incorporated  ընկերությունը։

Ջիմ Դևիսը երկու անգամ եղել է ամուսնացած։ Ներկա ժամանակ նա ամուսնացած է և Ջիլ Դեվիսի հետ և ապրում է Օլբանիում (Ինդիանա)։ Դևիսը ունի չորս երեխա, որդին՝ Ալեքսանդրը առաջին ամուսնությունից և երեք որդիները (Ջեյմսը, Էշլին և Քրիստոֆերը) երկրորդ ամուսնությունից։

## Ծանոթագրություններ

Կատեգորիա:Ամերիկացի կինոռեժիսորներ
Կատեգորիա:Ամերիկացի նկարիչներ
Կատեգորիա:Ամերիկացի սցենարիստներ
Կատեգորիա:Կոմիքսների նկարիչներ
Կատեգորիա:Կոմիքս գրողներ
Կատեգորիա:Ամերիկացի մուլտիպլիկատորներ
Ջեֆ Քինի

**Ջեֆ Կինի** (, ), ամերիկացի խաղերի գյուտարար, ծաղրանկարիչ և մանկագիր։ Նրա գրքերից է «Վտվտիկի օրագիրը» () բեսթսելլերը, որը ունեցել է մի քանի շարունակություն։ 2010 թվականին գրքի մոտիվներով նկարահանվել է «Վտվտիկի օրագիրը» համանուն ֆիլմը, ապա ևս 3 շարունակություն։

Կինին նաև եղել է *Poptropica* մանկական ուղղվածությամբ խաղերի կայքի հեղինակ։

Ծնվել է Վաշինգտոն նահանգի Ֆորտ Վաշինգտոն քաղաքում, 1990-ական թվականների սկզբին սովորել է Մերիլենդի համալսարանում։ Ներկայումս իր կնոջ և երկու որդիների հետ ապրում է Մասաչուսեթս նահանգի Պլեյնվիլ քաղաքում։

## Գրքեր
### «Վտվտիկի օրագիրը» շարք
# *2007 թվական - «Վտվտիկի օրագիրը» ()* 
# *2008 թվական - «Վտվտիկի օրագիրը․ Ռոդրիկի սխրանքները» ()* 
# *2009 թվական - Diary of a Wimpy Kid: The Last Straw* 
# *2009 թվական - Diary of a Wimpy Kid: Dog Days* 
# *2010 թվական - Diary of a Wimpy Kid: The Ugly Truth* 
# *2011 թվական - Diary of a Wimpy Kid: Cabin Fever* 
# *2012 թվական - Diary of a Wimpy Kid: The Third Wheel* 
# *2013 թվական - Diary of a Wimpy Kid: Hard Luck*
# *2014 թվական - Diary of a Wimpy Kid: The Long Haul* 
# *2015 թվական - Diary of a Wimpy Kid: Old School* 
# *2016 թվական - Diary of a Wimpy Kid: Double Down* 
# *2017 թվական - Diary of a Wimpy Kid: The Getaway* 
# *2018 թվական - Diary of a Wimpy Kid: The Meltdown* 
# *2019 թվական - Diary of a Wimpy Kid: Wrecking Ball*
# *2020 թվական - Diary of a Wimpy Kid: The Deep End*
# *2021 թվական - Diary of a Wimpy Kid: Big Shot*
# *2022 թվական - Diary of a Wimpy Kid: Diper Överlöde*
# *2023 թվական - Diary of a Wimpy Kid: No Brainer*
# *2024 թվական - Diary of a Wimpy Kid: Hot Mess*
# *2025 թվական - Diary of a Wimpy Kid: Partypooper*

### Լրացում
# *2008 թվական - Diary of a Wimpy Kid: Do-It-Yourself Book* 
# *2010 թվական - The Wimpy Kid Movie Diary* 
# *2011 թվական - The Wimpy Kid Do-It-Yourself Book*
# *2017 թվական - The Wimpy Kid Movie Diary: The Next Chapter*
# *2019 թվական - Diary of an Awesome Friendly Kid: Rowley Jefferson's Journal*
# *2020 թվական - Rowley Jefferson's Awesome Friendly Adventure*
# *2021 թվական - Rowley Jefferson's Awesome Friendly Spooky Stories*

## Ֆիլմագրություն
* 2010 թվականին Վտվտիկի օրագիրը ֆիլմում խաղացել է երկրորդ պլանի դեր։

## Ծանոթագրություն

## Արտաքին հղումներ
*Ջեֆ Քինին bookmark.am֊ում

Կատեգորիա:1971 ծնունդներ
Կատեգորիա:Փետրվարի 19 ծնունդներ
Կատեգորիա:Ամերիկացի մանկագիրներ
Կատեգորիա:Ամերիկացի ծաղրանկարիչներ
Կատեգորիա:Ամերիկացի գյուտարարներ
Կատեգորիա:Ամերիկացի դիզայներներ
Կրիական գրաֆիկա

thumb|Անիմացիան ցույց է տալիս ինչպես է կրիան ստեղծում գրաֆիկա օգտագործելով ''forward'' և ''turn'' հրահանգները
thumb|Պարույր, որը պատկերված է կրիական գրաֆիկայի ալգորիթմով
[thumb|left| Կրիական գրաֆիկայով նախշ` պատկերված [Python ծրագրավորման լեզվով]]
thumb|պատկեր https://goplay.space/#61SJKVrWwj կայքից
thumb|left|Եռաչափ կրիական գրաֆիկա
**Կրիական գրաֆիկան** 
համակարգչային գրաֆիկայի մեջ վեկտորային գրաֆիկայի տեսակ է, որն օգտագործում է կրիայի տեսքով ցուցիչ, որը տեղաշարժվում է դեկարտյան կոորդինատների համակարգում։ Կրիական գրաֆիկան Լոգո ծրագրավորման լեզվի կարևորագույն յուրահատկություններից է։

## Ընդհանուր նկարագիր
Կրիան ունի երեք հատկանիշ. տեղադրություն, ուղղություն և գրիչ։ Գրիչը ևս ունի հատկանիշներ. գույն, լայնություն և միացված/անջատված վիճակ։

Կրիան շարժվում է հրահանգներով, որոնք հարաբերական են իր դիրքին, օրինակ` «շարժվել առաջ տաս քայլ» կամ «շրջվել ձախ 90 աստիճան»։ Կրիայի գրիչը ևս ղեկավարվում է` միացնելով այն, դրա գույնը կամ լայնությունը նշելով։ Սեյմուր Պեյպերթը` ծրագրով աշխատողի և կրիայի աշխատանքային «համագործակծություն»-ն անվանել է մարմնային ներդաշնակ պատճառավորում։

Կրիական երկրաչափությունը երբեմն օգտագործվում է գրաֆիկական միջավայրերում` որպես խիստ կոորդինատահասցե գրաֆիկական համակարգի այլընտրանք։

## Պատմություն
Կրիական գրաֆիկան հաճախ փոխկապակցված է Լոգո ծրագրավորման լեզվին։ Սեյմուր Պեյպերթը կրիական գրաֆիկայի աջակցումն ավելացրել է Լոգո-յին` ուշ 1960-ականներին` Կրիա ռոբոտի իր տարբերակին կառավարելու համար։

Ժամանակակից Python ծրագրավորման լեզվի ստանդարտ գրադարանը ներառում է կրիական գրաֆիկայի մոդուլ։

## Եռաչափ տարբերակներ
Կրիական գրաֆիկայի հիմքում ընկած գաղափարները կարող են ընդարձակվել և օգտագործվել եռաչափ մոդելավորման մեջ։ Դրան կարելի է հասնել տարբեր կոորդինատային մոդելների օգտագործմամբ։

Ջավա-ն ունի Cheloniidae Turtle Graphics գրադարանը` եռաչափ կրիական գրաֆիկայի մոդելներով։

## Տես նաև
*KTurtle
*Լոգո (ծրագրավորման լեզու)
*Կրիա (ռոբոտ)
*Python
*Ջավա
*Համակարգչային գրաֆիկա
*Վեկտորային գրաֆիկա

## Ծանոթագրություններ

Կատեգորիա:Գրաֆիկական ծրագրային ապահովումներ
Սյոսոին

thumb|300px|Սյոսոին
**Սյոսոին**(), Տոդայ-դզի վանքին կից գանձարանի շենք Նարա քաղաքում։ Գտնվում է Մեծ Բուդդայի սրահից դեպի հյուսիս-արևմուտք։

Կառուցվել է աձեկուրայի ոճով (ճապ` 校倉) (գերանակապ տնակ` գետնից բարձրացվող հարկերով)։ Շինության բնորոշ առանձնահատկությունն է գերանների եռանկյունաձև ձևը, որոնցով կառուցվել է գերանատունը։ Գերանների հարթ կողմն ուղղված է շինության ներսը։ Արտաքին պատերի շերտավոր մակերեսն ստեղծում է լուսաստվերային էֆեկտիվ նկար։

Գանձարանում պահվում են ճապոնական կայսրերի զարդերը, սկսած Սյոմու կայսրից (701-756) և կայսրուհի Կոմյոյից (701-760)։ Պարունակում է հազվատեդ հանդիպով բազմաթիվ իրեր Պարսկաստանից, Հնդկաստանից, Չինաստանից, որոնք եկել էին Ճապոնիա Մետաքսի ճանապարհով։ Սյոսոինում ներկայացված է գիգակու թատրոնի դիմակների ամենամեծ հավաքածուն։ Գանձերի մի մասը ցուցադրվում են Նարայի թանգարաններում։

## Ծանոթագրություններ

## Գրականություն
* S. Noma (Hrsg.): *Treasure House of Ancient Japan – Shōsōin*. In: Japan. An Illustrated Encyclopedia. Kodansha, 1993, ISBN 4-06-205938-X, S. 1412, 1413.

## Մատենագրություն
* Dorothée de Boisséson, *Le Grand Guide du Japon*, Éditions Gallimard, coll. « Bibliothèque du voyageur », 1994, .
* Collectif, *Dictionnaire historique du Japon*, Éditions Maisonneuve et Larose, coll. « Monde asiatique », 2002, .
* Danielle et Vadime Elisseeff, *L'Art de l'ancien Japon*, Éditions Mazenod, 1980, .
* Louis Frédéric, *Le Japon. Dictionnaire et civilisation*, Éditions Robert Laffont, coll. « Bouquins », 1999, .

## Արտաքին հղումներ
* Сёсоин // Официальная веб-страница Агентства Императорского дома Японии 
* Сёсоин // Официальная веб-страница Национального музея Нары 
*Imperial Household Agency page for Shōsōin (in Japanese)
*Imperial Household Agency page for Shōsōin (in English)
*Shosoin Tanabetsu Mokuroku (List of Shosoin Solid Objects)
*Guide to Shosoin research (Nara period written documents of the scriptorium)
* Webseite des Kaiserliches Hofamts

Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Ճապոնիայում
Լիդիա Դևիս

**Լիդիա Դևիս** (; ) — ամերիկացի գրող, առավել հայտնի է իր պատմվածքներով։  Բուքերյան միջազգային մրցույթի դափնեկիր  2013 թվականին։ Դևիսը հայտնի է նաև որպես ֆրանսիական գրականության թարգմանչուհի, նա թարգմանել է անգլերեն Մարսել Պրուստի, ինչպես նաև Գուստավ Ֆլոբերի, Պիեր Ժան Ժուվի, Մորիս Բլանշոյի, Միշել Լեյրիսի, Միշել Ֆուկոյի, Միշել Բյուտորի  ստեղծագործությունները։

## Կենսագրություն
Լիդիա  Դևիսը մեծացել է Սաութհեմփթոնում և Նյու Յորքում։ Որոշ ժամանակ նա ապրել է Ավստրիայում , հետո 3 տարով տեղափոխվել է Իռլանդիա, որից հետո հաստատվել է Ֆրանսիայում , որտեղ սկսել է թարգմանչի կարիերան ։ Սկզբում Դևիսը զբաղվում էր կինեմատոգրաֆիայի և գեղարվեստական պատկերասրահների համար թարգմանություններով, հետո անցավ գեղարվեստական թարգմանությունների։ Ամուսնացել է ամերիկացի գրող Պոլ Օստերի հետ։  Այդ ամուսնությունից նա  ունեցավ Դենիել անունով որդուն։ Ամուսնալուծությունից հետո կրկին ամուսնացել է, այս անգամ  նկարիչ Ալեն Կոուտի հետ, ումից ունեցավ Թեո որդուն։ Ապրում է Նյու Յորքում, որտեղ դասավանդում է գրական  վարպետություն Օլբանի համալսարանում։

## Հատընտիր
* The Thirteenth Woman and Other Stories, Living Hand. 1976.
* Sketches for a Life of Wassilly. Station Hill Press. 1981. ISBN 978-0-930794-45-3.
* Story and Other Stories. The Figures. 1985. ISBN 978-0-935724-17-2.
* Break It Down. Farrar Straus Giroux. 1986. ISBN 0-374-11653-9.
* The End of the Story. Farrar Straus & Giroux. 1994. ISBN 978-0-374-14831-7
* Almost No Memory. Farrar Straus & Giroux. 1997. ISBN 978-0-374-10281-4.

## Ծանոթագրություններ

Կատեգորիա:20-րդ դարի ամերիկացի վիպասաններ
Կատեգորիա:Ամերիկացի կին վիպասաններ
Կատեգորիա:Ամերիկացի լեզվաբաններ
Կատեգորիա:Ամերիկացի թարգմանիչներ
Կատեգորիա:20-րդ դարի ամերիկացի պատմվածքագիրներ
Կատեգորիա:Ամերիկացի գրողներ
Կատեգորիա:Բուքերյան մրցանակի դափնեկիրներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Արվեստի և գրականության ամերիկյան ակադեմիայի անդամներ
Կատեգորիա:21-րդ դարի ամերիկացի կին գրողներ
Ջենա Աշկովից

**Ջենա Նոել Աշկովից** (,  ), ամերիկացի դերասանուհի, երգչուհի և բանաստեղծուհի։

## Կենսագրություն
### Վաղ տարիներ
Աշկովիցը ծնվել է Սեուլ քաղաքում։ Երեք ամսականում նրան որդեգրել են լեհ-իտալական և իռլանդա-անգլիական ծագում ունեցող ամերիկացիներ։ Նա մեծացել է Նյու Յորքում։ Ջենան դաստիարակվել է որպես կաթոլիկ (ազգանունը նրան է փոխանցվել հայրական գծով խորթ պապիկից, որն ուներ լեհ-հրեկան ծագում) և հաճախել է  *Parkway Elementary School*, ''Holy Trinity Diocesan High School'' կաթոլիկ դպրոցներ, որոնք հայտնի էին ուժեղ թատերական կրթությամբ։

### Կարիերա
Ջենա Աշկովիցը իր կարիերան սկսել է երեք տարեկանում՝ մասնակցելով «Սեզամ փողոցը» ծրագրին։ Նա ակտիվորեն աշխատել է թատերական բեմերում, խաղացել է այնպիսի բեմադրություններում, ինչպիսիք են «Թշվառներ», «Թագավորը և ես», «Լարամիի նախագիծը» և «Գարնանային զարթոնք»։ 2009-2015 թվականներին դերասանուհին մեծ ճանաչում է ձեռք բերել «Glee» հայտնի երաժշտական հեռուստասերիալում խաղացած Թինա Կոեն Չանգի դերով։ 2019 թվականին «Glee»-ի գործընկեր Քևին Մակհեյլի հետ դարձել է *PodcastOne* պլատֆորմում «Showmance» փոդքասթի հաղորդավարը։

### Անձնական կյանք
Ջենան հանդիպել է «Վամպիրի օրագրերը» հեռուստասերիալի աստղ Մայքլ Տրևինոյի հետ, սակայն 2014 թվականի մայիսին զույգը բաժանվել է։

## Ակտիվություն
Բացի «Kindred Foundation»-ում իր աշխատանքներից, նա կողմ է հանդես եկել բազմաթիվ այլ բաների համար։ 2012 թվականին նա «Glee»-ի երգչախմբի գործընկեր Քևին Մակհեյլի հետ *NoH8* կամպանիայի շրջանակներում աջակցել է «Առաջարկություն 8»-ի չեղարկմանը, որն ավելի վաղ արգելել էր նույնասեռերի ամուսնությունն Կալիֆոռնիա նահանգում։  Աշկովիչը աշխատել է նաև «NYCLASS» (կենդանիների իրավունքների պաշտպանության կազմակերպություն) և «Oceana» (օվկիանոսների պաշպանության համար պայքարող կազմակերպություն) հետ։ 2015 թվականի ամռանը նա «Oceana»-ից մեկնել է շրջագայության դեպի Նորմանդյան կղզիներ, որպեսզի բարձրացնի ուտելի ձկների չափից շատ ձկնորսության իրազեկությունը, որն ազդում էր նրանց գոյատևման վրա։ Նույն թվականին նա անցկացրել է «Nautica Oceana Beach House 2015» միջոցառումը։ Նա նաև ջանք է գործադրել Կալիֆոռնիայում ծովառյուծների պոպուլյացիայի մասին տեղեկատվության բարձրացման ուղղությամբ, որը ևս տեղի է ունենում ուտելի ձկների չափազանց մեծ որսի պատճառով։

## Ֆիլմագրություն

## Մրցանակներ և անվանակարգեր

## Ծանոթագրություն

## Արտաքին հղումներ
* Дженна Ашковиц на Internet Movie Database
* Дженна Ашковиц на сайте о сериале «Хор»
* Интервью с Дженной Ашковиц

Կատեգորիա:Ապրիլի 28 ծնունդներ
Կատեգորիա:1986 ծնունդներ
Կատեգորիա:Սեուլ քաղաքում ծնվածներ
Կատեգորիա:Ամերիկացի հեռուստատեսային դերասանուհիներ
Կատեգորիա:21-րդ դարի դերասանուհիներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի երգիչներ և երգչուհիներ
Կատեգորիա:Ամերիկացի կինոդերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի բանաստեղծներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի պրոդյուսերներ
Կատեգորիա:Թատրոնի դերասանուհիներ
Կատեգորիա:Ամերիկացի երգչուհիներ
Կատեգորիա:Ամերիկացի երաժիշտներ
Կատեգորիա:21-րդ դարի ամերիկացի երգչուհիներ
Կատեգորիա:Թատրոնի ամերիկացի դերասանուհիներ
Ջուլի Հարիս

**Ջուլի Էնն Հարիս** (, ), թատրոնի, կինոյի և հեռուստատեսության ամերիկացի դերասանուհի։ Իր կարերիայի ընթացքում ստացել է հինգ «Թոնի», երեք «Էմմի» մրցանակ, ինչպես նաև առաջադրվել է «Օսկար» մրցանակի։

## Կենսագրություն
1952 թվականին կայացել է Ջուլիի առաջնաելույթը կինոյում՝ «Հյուր հարսանիքին» ֆիլմում։ Իր դերի համար առաջադրվել է «Օսկար» մրցանակի։ Նույն թվականին որպես լավագույն դերասանուհի ստացել է «Թոնի» մրցանակ։ Հետագայում՝ 1956, 1969, 1973 և 1977 թվականներին, Ջուլին ստացել է «Թոնի» մրցանակ։

1955 թվականին Ջուլին նկարահանվել է «Դրախտից արևելք» ֆիլմում։ Նկարահանման հարթակում նրա գործընկերներն են դարձել Ջեյմս Դինը, Ռիչարդ Դավալոսը և Ջո Վան Ֆլիթը։ Ջուլիի հերոսուհին՝ Աբրան, դժվար ընտրություն է կատարում երկու եղբայրների միջև։ 1960-ական թվականներին Ջուլիի մասնակցությամբ նշանավոր ֆիլմերից է դարձել Ջոն Հյուսթոնի «Փայլք ոսկե աչքում» պատկերը։ Այս ֆիլմում նրա հերոսուհին տառապում է ամուսնու դավաճանությունից և վերապրում է նորածին երեխայի մահը։

1980-1987 թվականներին Հարիսը Վելին Յուինգի մոր դերով խաղացել է Ջոան Վան Արկի «Խաղաղ նավահանգիստ» սերիալում։ Այդ դերը դարձել է նրա կարերիայի առավել ուշագրավ և շարունակական դերը։

Մահացել է 2013 թվականի օգոստոսի 24-ին 87 տարեկան հասակում սրտի անբավարարությունից։

Ներկայացվել է *Supersisters*  հավաքորդական քարտերի վրա։

## Ֆիլմագրություն
* 1952՝ Հյուր հարսանիքին / The Member of the Wedding՝ *Ֆրենկի Էդամս
* 1955՝ Ես տեսախցիկ եմ՝ *Սալի Բոուլզ
* 1955՝ Դրախտից արևելք՝ *Աբրա
* 1957՝ Ճշմարտություն կանանց մասին՝ *Հելեն Կուպեր
* 1957՝ Արտույտ/ The Lark՝ *[[Ժաննա դ'Արկ]]
* 1962՝ Ծանրամարտի ռեքվիեմ՝ *Գրեյս Միլլեր*
* 1963՝ [[Բլրի վրայի տան ուրվականը]]՝ *Էլեոնոր «Նելլ» Լէնս
* 1964՝ Համլետ՝ *[[Օֆելյա]]
* 1966՝ Այժմ դու մեծ տղա ես՝ *օրիորդ Նորա Թինգ
* 1967՝ Փայլք ոսկե աչքում՝ *Էլիսոն Լենգդոն
* 1968՝ Կեսգիշերային ուղևորություն՝ *Լեոնա Ջիլինգս
* 1968՝ Պառակտում՝ *Գլեդիս
* 1975՝ Գաղտնի տեղ՝ *Բեթսի թեն Բում*
* 1976՝ [[Կեսգիշերային ճանապարհորդություն]]՝ *Էլիս Ֆայնչայլդ*
* 1983 Բրոնտե՝ *Շառլոթ Բրոնտե
* 1985՝ Հանցագործության ալիք
* 1986՝ Մարդուկ-Ջարդուկը
* 1988՝ Գորիլաները խավարում
* 1992՝ Տնային տնտեսուհի
* 1993՝ Մութ կես
* 1996՝ Տարվածները
* 1997՝ Ռութ Օրքին։ Կյանքի շրջանակներ / Ruth Orkin: Frames of Life
* 1998՝ Անցում դեպի դրախտ / Passage pour le paradis
* 1999՝ Սերը տարօրինակ է / Love Is Strange
* 2006՝ Վերադարձ դեպի տուն / The Way Back Home

## Ծանոթագրություններ

Կատեգորիա:Դեկտեմբերի 2 ծնունդներ
Կատեգորիա:1925 ծնունդներ
Կատեգորիա:Օգոստոսի 24 մահեր
Կատեգորիա:2013 մահեր
Կատեգորիա:«Թոնի» մրցանակի դափնեկիրներ
Կատեգորիա:«Գրեմմի» մրցանակի դափնեկիրներ
Կատեգորիա:Եյլի համալսարանի շրջանավարտներ
Կատեգորիա:Ամերիկացի կինոդերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:«Էմմի» մրցանակի դափնեկիրներ
Կատեգորիա:Թատրոնի ամերիկացի դերասանուհիներ
Կատեգորիա:Սրտի կաթվածից մահացածներ